[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000010", "text": "Bydd angen i ymgeiswyr llwyddiannus ddangos sut fydd y gweithgaredd a ariennir yn creu newid positif o ran effaith gymdeithasol yn ogystal a\u0302 newid positif o ran cynhyrchu incwm."}, {"text_idx": "#000012", "text": "Sylwch \u2013 oherwydd lefelau uchel o ddiddordeb, rydym nawr ddim ond yn gallu derbyn ceisiadau gan Orllewin Cymru a\u2019r Cymoedd."}, {"text_idx": "#000013", "text": "Bydd y wybodaeth yngly\u0302n a\u0302\u2019r cais yn cael ei chasglu a\u2019i chyflwyno i\u2019r panel a fydd yn penderfynu pa brosiectau i\u2019w cyllido."}, {"text_idx": "#000015", "text": "Gall mudiadau ymgeisio am hyd at \u00a3150,000 yng Ngorllewin Cymru a\u2019r Cymoedd a \u00a3100,000 yn Nwyrain Cymru. Mae angen o leiaf 40% o gyllid cyfatebol yng Ngorllewin Cymru a\u2019r Cymoedd a 50% yn Nwyrain Cymru. Er enghraifft, i gael \u00a3150,000 o gyllid yng Ngorllewin Cymru a\u2019r Cymoedd byddai angen i chi ddarparu \u00a3100,000 o gyllid cyfatebol ychwanegol."}, {"text_idx": "#000016", "text": "Grant yw 40% o\u2019r Gronfa Datblygu Asedau Cymunedol, a chymorth ad-daladwy yw\u2019r 60% arall. Bydd faint rydych yn ei ad-dalu yn dibynnu ar faint y mae incwm y mudiad yn cynyddu."}, {"text_idx": "#000017", "text": "Mae dau gam i\u2019r broses ymgeisio. Y cam cyntaf yw \u2018Holiadur Cymhwysedd\u2019 sy\u2019n gwirio a ydych yn gymwys ac os felly rydych yn symud i\u2019r ail gam sef y Cais am Gymorth Ariannol, lle asesir hyfywedd eich cynnig. Bydd hefyd yn mesur cyfraniad y gweithgaredd arfaethedig at Nodau Llesiant Deddf Llesiant Cenedlaethau\u2019r Dyfodol."}, {"text_idx": "#000018", "text": "I ddechrau\u2019r broses ymgeisio, bydd angen i chi gofrestru ar e-Dendro Cymru. Cyn hynny, rhaid trafod eich cynnig a\u0302 thi\u0302m Buddsoddiad Cymdeithasol Cymru."}, {"text_idx": "#000019", "text": "Dyma strwythur y cymorth ariannol sydd ar gael:"}, {"text_idx": "#000021", "text": "12 mlynedd yw cyfanswm strwythur y gronfa, gyda gwyliau ad-dalu am ddwy flynedd ar ddechrau\u2019r prosiect. Yn ystod y ddwy flynedd hyn rydym yn disgwyl i chi ddangos tystiolaeth o newid positif o ran effaith gymdeithasol ac o ran cynhyrchu incwm."}]